recursal/SuperWikiNEXT-32B huggingface dataset:
Bâ-khang ê ô͘ -hia̍t
**Bâ-khang** (Hàn. 猫空) tī Tâi-oân Tâi-pak-chhī Bûn-san-khu, í-chá sī Tâi-pak-chhī siōng-tōa ê sán-tê-khu chi-it, tê-khu lāi chin chē kó͘ -tō, tio̍h-sī tong-sî ūi-tio̍h ūn tê-bí khí--ê; bo̍k-chiân sī tê-gē kah iā-kéng ê sèng-tē.

Miâ
---

Bâ-khang chit-ê miâ ê iû-lâi, siōng-chia̍p thiaⁿ-tio̍h ê kóng-hoat sī hia ê hô chhiâng-tio̍h chio̍h-giâm lâi chiâⁿ-chò ô͘ -hia̍t (*pothole*) tē-hêng. Tī Tâi-gí lāi-té, kā bē-pêⁿ ê bīn hō-chò "niau-bīn" a̍h-sī "bâ-bīn". Tī Ji̍t-pún sî-tāi ê *Tâi-oân Pó-tô͘* téng-thâu kì-chài-chò "猫空", jî-chhiáⁿ phiau-kì ê hoat-im sī バ―カン.

Kóe-chí-bâ
Ong Ka-im chham Chô Bêng-chong jīn-ûi, Bâ-khang kah ô͘ -hia̍t ū khan-liân ê chit-ê kóng-hoat ū sió-khóa-á bián-kióng. Nā chiàu *Tâi-oân Pó-tô͘* só͘ kì-chài ê hoat-im kah chit-ê só͘-chāi ê khoân-kéng lâi khòaⁿ, Bâ-khang eng-kai sī-leh kóng kóe-chí-bâ (bâ) chhut-hiān ê soaⁿ-kheⁿ (khang).

Te̍k-sek
--------

Ùi Bâ-khang Chiong-san-sī hip ê Tâi-pak-chhī iā-kéng

  

Bâ-khang ê ūi-tì óa Tâi-pak kau-khu, tī Tâi-pak Phûn-tē ê kîⁿ, só͘-í thiⁿ-khì hó ê sî, tī soaⁿ-téng tō ē-tàng khòaⁿ-tio̍h kui-ê Tâi-pak-chhī.

Kau-thong
---------

Bâ-khang chhut-ji̍p ê tō-lō͘ chiâⁿ e̍h, Tâi-pak chhī-chèng-hú koat-tēng tī chia khí lám-chhia, ùi 2007 nî 7--goe̍h chhe-4 chèng-sek thong-chhia. Ē-sái ùi Tōng-bu̍t-hn̂g Chām choán Tâi-pak chia̍t-ūn Bûn-ô͘ sòaⁿ, choân-têng phiò-kè 120 kho͘. Bat in-ūi Jungmi Hong-thai chō-sêng tē-16 hō thah-thiāu tē-ki liû-sit kah chin giâm-tiōng, ùi 2008 nî 10--goe̍h chhe-1 thêng-chí chài-kheh, tī 2010 nî 3--goe̍h 26 hoe-ho̍k êng-ūn.

Siong-koan ê ia̍h-bīn
---------------------

* Bâ-khang Lám-chhia
* Chí-lâm Kiong
* Tâi-oân tê bûn-hòa
* Chí-lâm-kheh

Chham-khó chu-liāu
------------------

1. ↑  Kin-kù *廣韻*, "貓" ū nn̄g khoán tho̍k-im: chi̍t khoán tha̍k 武瀌切 (tha̍k miâu [苗]), lēng-gōa chi̍t khoán tha̍k 莫交切 (tha̍k mâu [毛]). Tī Tâi-gí lāi-té, 武瀌切 ê im ián-piàn-chò bûn-im ê "niau", siá-chò "貓"; 莫交切 ê im ián-piàn-chò peh-ōe-im ê "bâ", siá-chò "猫".
2. ↑  臺灣百年歷史地圖. 中央研究院人文社會科學研究中心地理資訊科學研究專題中心.
3. ↑  翁佳音; 曹銘宗. *大灣大員福爾摩沙*. ISBN 9789862622766.

Gōa-pō͘ liân-kiat
-----------------

* 臺北市商業處-商圈介紹-貓空(商圈)Archived 2020-11-16 at the Wayback Machine.
* 貓空休閒農業區 ê Facebook choan-ia̍h
**Charis SIL** sī SIL International khai-hoat ê 1 ê tiān-náu jī-hêng. Che sī kin-kù Bitstream Charter ê bô·-á táⁿ-chō chhut-lâi ê, bo̍k-tek sī beh thê-kiong lâng 1 kâi chiâu-chn̂g ê Unicode *serif* jī-hêng, lāi-té pau-koah sè-kan só·-ū ê Lô-má-jī iah-sī Cyrillic jī jī-bó, thang chù-im iah-sī siá jī.

Phēng kî-thaⁿ ê SIL jī-hêng Charis SIL ū kúi-ê-á te̍k-sek. Khah chá-kî ê jī-hêng (khó-pí kóng Doulos SIL) kan-taⁿ ū 1 khoán tāng (*weight*), m̄-koh Charis SIL ū 4 chióng: lô-má-thé (*roman*), chho·-thé, chhu-thé, chho·-chhu-thé. Charis SIL mā sī SIL sak chhut-lâi ê tē 1 ê "chèng-sek oân-sêng" ê jī-hêng. Kî-thaⁿ ê jī-hêng chú-iàu sī thê-kiong hō· lâng ka-kang iōng--ê (sui-bóng mā sī thèng-hó ti̍t-chiap iōng).

Charis SIL kap Doulos SIL kāng-khoán, ū chi-oān Graphite, OpenType, kap AAT chiah-ê sian-chìn jī-hêng ki-su̍t.

Gōa-pō· liân-kiat
-----------------

* Charis SIL ē-tàng tùi chia Archived 2008-07-05 at the Wayback Machine. lia̍h (bián-chîⁿ).
* Charis SIL, chi̍t-khoán hàm-hàm súi ê jī-thé (jī-hêng) (ū kah jī-hêng kiàn-pún)
Nikki Haley (2017)
**Nimrata "Nikki" Haley** (goân-sèⁿ **Randhawa**, 1972 nî 1 goe̍h 20 ji̍t chhut-sì ) sī Bí-kok ê chèng-tī-ka. I sī Bí-kok tē-29-ê Liân-ha̍p-kok Tāi-sài. Cha-chêng Haley mā pat chò South Carolina chiu ê chiu-tiúⁿ.

Chhut-sin
---------

Haley chhut-siⁿ ê hō-miâ sī Nimrata Randhawa, i sī Ìn-tō͘-hē Bí-kok-lâng Sikh ka-têng chhut-sin. I chhut-sì ê só͘-chāi sī South Carolina ê Bamberg chng. I-ê lāu-bú Raj Kaur Randhawa sī Ìn-tō͘ Delhi Tāi-ha̍k hoat-lu̍t ha̍k-ūi chut-gia̍p--ê, lāu-pē Ajit Singh Randhawa sī goân Punjab Lông-gia̍p Tāi-ha̍k ê kàu-siū; in goân-té sī tòa tī Punjab ê Amritsar tē-hng.

Chū Randhawa sian-siⁿ tit tio̍h British Columbia Tāi-ha̍k ê chióng-ha̍k-kim, in âng-bó͘ chiō sóa kòe Canada. Haley ê lāu-pē the̍h tio̍h PhD ha̍k-ūi liáu-āu, chiah koh sóa kui-ke khì South Carolina, tī hia chò Voorhees College ê kàu-siū. Nā Haley ê a-bú ū the̍h kàu-io̍k ê sek-sū, koh tī Bamberg ê kong-li̍p ha̍k-hāu kà 7 tang e chheh, tè-bé tī 1976 nî, khui chi̍t keng saⁿ-á-khò͘ kong-si, hō chò Exotica International.

12-hòe Haley to̍h khai-sí tī in a-bú ê ho̍k-chong-tiàm tàu kì-siàu. 1989 nî, i tùi Orangeburg Ū-pī Ha̍k-hāu (*Orangeburg Preparatory Schools*) chut-gia̍p. I tè-bé koh tī Clemon Tāi-ha̍k tit tio̍h hōe-kè ê ha̍k-sū ha̍k-ūi.

Chá-sî sū-gia̍p
---------------

Tāi-ha̍k chut-gia̍p liáu-āu, Haley ji̍p FCR Corporation, chi̍t keng hòe-khì-bu̍t chhù-lí kiam hôe-siu kong-si, āu--lâi koh ka-ji̍p in tau ê ho̍k-chong sū-gia̍p Exotica International. Té-bé chò ka kong-si ê chi-phòe-chiá (*controller*) kap châi-bū-tiúⁿ (*chief financial officer*).

1998 nî, Haley siū jīm-bēng chò Orangeburg Kūn (*Orangeburg County*) Siong-hōe (*Chamber of Commerce*) ê táng-sū. 2003 nî ê sî i koh khì chò Lexington siâⁿ ê siong-hōe táng-sū.

Chèng-tī sū-gia̍p
-----------------

2004 nî, Haley chham-soán South Carolina Chiòng-gī-īⁿ (*House of Representatives*) gī-oân, tāi-piáu Lexington Kūn ê 87 Soán-khu. Chho͘-soán iâⁿ kòe chāi-jīm ê Larry Koon liáu-āu, bô tùi-chhiú ê chêng-hêng tòng-soán gī-oân ūi. 2006 kap 2008 nî iū koh liân-jīm nn̄g kái.

2010 nî 11 goe̍h 2 hō, Haley tòng-soán South Carolina ê chiu-tiúⁿ. 2014 nî koh liân-jīm. Goân-lâi chiu-tiúⁿ ê ūi 2019 nî chiah soah, chóng-sī i 2017 nî 1 goe̍h 24 thè-chit khì chò Bí-kok ê Liân-ha̍p-kok tāi-sài.

Su-jîn seng-oa̍h
----------------

1996 nî 9 goe̍h, Nikki Randhawa kap Michael Haley kiat-hun. 

|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* WorldCat Identities
* VIAF: 187223623
* LCCN: n2011073564
* ISNI: 0000 0001 3994 7865
* GND: 1121631797
* BIBSYS: 1560508703629

 |

 |
**Lio̍k-sù sū-kiāⁿ** (六四事件) iā kió choè **Thian-an-mn̂g sū-kiāⁿ** (天安門事件), kóng-gī lâi kóng chiū-sī **Pat-kiú bîn-ūn** (八九民運) ia̍h **Pat-kiú ha̍k-ūn** (八九學運), sī 1989 nî sî-hāu Tiong-kok jîn-bîn tī Thian-an-mn̂g Kóng-tiûⁿ ê khòng-gī ūn-tōng. Hia̍p-gī lâi kóng sī tī 1989 nî 6 goe̍h 3 ji̍t poàⁿ-mê kàu 6 goe̍h 4 ji̍t thiⁿ-kng sî Tiong-kok chèng-hú phài pō͘-tūi kap kíng-chhat tìn-ap ê tāi-chì.

1989 nî 4 goe̍h 15 ji̍t, Tiong-kiōng Tiong-iong goân-lâi ê chóng-su-kì Ô͘ Iāu-pang koè-sin, chin choē tāi-ha̍k-seng kap Pak-kiaⁿ chhī-bîn tī Thian-an-mn̂g Kóng-tiûⁿ tō-liām i, í-āu hoat-tián sêng iau-kiû chèng-hú khòng-chè thong-hòe phòng-tiòng, chhú-lí sit-gia̍p, tham-u hú-pāi, chèng-hú būn-chek chèng-tō͘, sin-bûn chū-iû, kiat-siā chū-iû bîn-chú téng-téng būn-tê ê khòng-gī ūn-tōng. Ū 1,000,000 lâng kàu Thian-an-mn̂g Kóng-tiûⁿ ê khòng-gī. Tiong-kiōng Tiong-iong chóng-su-kì Tiō Chí-iông beh siūⁿ kap khòng-gī-chiá tâm-phòaⁿ kái-koat būn-tê.

Kàu kāng nî 5 goe̍h, Pak-kiaⁿ ha̍k-seng khai-sí choa̍t-si̍t, choân-kok ū 400 goā siâⁿ-chhī iā khai-sí hoat-tōng khòng-gī chi-chhî in. Tiong-kiōng Tiong-iong kun-úi chú-se̍k Tēng Siáu-pêng kap Kok-bū-īⁿ chóng-lí Lí Phêng chú-tiuⁿ tìn-ap, siū kàu kok-ka chú-se̍k Iûⁿ Siōng-khun, Tiong-kiōng goân-ló Tân Hûn kap Lí Sian-liām ê chi-chhî. 5 goe̍h 20 ji̍t, Lí Phêng soan-pò͘ Pak-kiaⁿ kài-giâm, tiàu-phài Tiong-kok Jîn-bîn Kái-hòng-kun 300,000 lâng lâi Pak-kiaⁿ tìn-ap, tī 1989 nî 6 goe̍h 3 ji̍t poàⁿ-mê kàu 6 goe̍h 4 ji̍t thiⁿ-kng sî khòng-chè liáu Thian-an-mn̂g Kóng-tiûⁿ. Hoán-tùi tìn-ap ê chóng-su-kì Tiō Chí-iông tī 6 goe̍h ê Tiong Kiōng 13 kài 4 Tiong Choân Hoē hā-tâi, iû Kang Te̍k-bîn kè-jīm. 

In-ûi Tiong-kok koaⁿ-hong kū-choa̍t thàu-lō͘ sí-bông koh-khah chē ê chu-liāu, kàu kin-á-ji̍t sí-bông jîn-sò͘ iáu put-siông, kó͘-kè lóng-chóng ū pah kúi lâng kàu kúi bān lâng.

|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* LCCN: sh89004135
* GND: 4242020-9
* SUDOC: 028368134
* BNF: cb12021781v (data)
* NDL: 00576926
* NKC: ph249600

 |

 |
***Lām-tūi Collection -Lām Colle-*** (Hàn-jī: 艦隊 Collection -艦 Colle-; Li̍t-gú: 艦隊これくしょん -艦これ-, Hùn-lēng-sek: *Kantai Korekusyon -Kankore-*, ì-sù sī "Lām-tūi Siu-chông" (艦隊收藏)), sī Kak-chhoan Iû-hì (角川-) khai-hoat, DMM.com thê-kiong kap keng-êng--ê bāng-ia̍h iû-hì (網頁-), kán-lio̍k sī "**Lām Colle**" (艦これ. Kak-chhoan kap DMM.com ēng--ê miâ bô thóng-it, ū-sî-á kā miâ siá-choè **Lām-tūi Collection ~Lām Colle~** (艦隊これくしょん ～艦これ～).

Chē sī í Tē 2 pái sè-kài tāi-chiàn sî--ê Tāi-ji̍t-pún Tè-kok (大日本-)--ê kun-lām chò chú-tê, loē-iông sī sńg--ê lâng ài siu-khǹg kiò "lām-niû" (艦娘 (かんむす))--ê bêng-gí-jîn-hoà (萌擬人化) kioh-siàu--ê khah (卡), kā lām-niû kiông-hoà (強化), kái-chō, bo̍k-piāu sī tī chiàn-tiûⁿ phah-tó tùi-te̍k.

Iû-hì ūn-hêng (運行) su-iàu ū Adobe Flash iah-sī chi-oân HTML 5--ê liû-lám-khì (瀏覽器), koh ài liân kah bāng-lō͘.

Chù-kái
-------

1. ↑  "艦"--ê chiàⁿ-im sī "lām", sio̍k-im (俗音) "kàm".

Chham-khó
---------

Gōa-pō͘ Liân-kiat
-----------------

* *Lām-tūi Collection -Lām Colle-* KADOKAWA GAMES Archived 2013-12-06 at the Wayback Machine.(Ji̍t-pún-gí)
	+ *Lām-tūi Collection ~Lām Colle~* DMM.com(Ji̍t-pún-gí)
	+ *Lām Colle* khai-hoat kap êng-ūn--ê Twitter ia̍h(Ji̍t-pún-gí)
* *Lām Colle* Fami Thong(通) Comic Clear(Ji̍t-pún-gí)
Ta--ê chhiū-phôe-tiâu, chhiū-phôe-hún kah sè-châng *Ceylon jio̍k-kùi* ê hoe
*Cinnamomum verum*, from Koehler's *Medicinal-Plants* (1887)
Close-up view of raw cinnamon bark
**Jio̍k-kùi**, a̍h-sī **iû-kùi**, kuì-phuê, mā thang hō-chò **a-lí-sam**, sī chi̍t khoán ùi kúi-lō chióng jio̍k-kùi-sio̍k ê chhiū-á ê lōe-chhiū-phôe thê-liān--chhut-lâi ê hiang-liāu. Jio̍k-kùi chú-iàu ēng-lâi tòng-chò phang-bī ê tiâu-bī-liāu kah tiâu-bīêthiam-ka-che, tī kok-chióng bí-si̍t, tiⁿ-ê kah kiâm-ê liāu-lí, chá-tǹg ngó͘-kok, sì-siù-á, bagel, tê, sio chi-ku-la̍t chham thoân-thóng chia̍h-mi̍h lóng-ū sú-iōng--tio̍h. Jio̍k-kùi ê phang-khùi chham chu-bī sī ùi i ê cheng-iû kah i ê chú-iàu sêng-hun jio̍k-kùi-choân (*cinnamaldehyde*), iah-koh pau-hâm-tio̍h teng-hiang-iû-hun (*eugenol*) kî-thaⁿ chin chē sêng-hun lâi--ê.

Tsù-kái
-------

1. ↑  田內八百久万. "肉桂". 太田組事務所.
2. ↑  M̄-chai. "肉桂". 國立臺中教育大學.

Tsham-ua̍t
----------

* Cinnamomum verum
* cinnamaldehyde

Guā-pōo liân-kiat
-----------------

Khì Wiktionary chhâ  
***Jio̍k-kùi (hiang-liāu)*** chit ê sû.

|  |  |
| --- | --- |
|  | Wikibooks Cookbook has a recipe/module on

* ***Jio̍k-kùi (hiang-liāu)***

 |

|  |  |
| --- | --- |
|  | Tī Wikimedia Commons téng ê siong-koan tóng-àn: ***Cinnamomum verum*** |

* "In pictures: Sri Lanka's spice of life". BBC News.
**Kín-siám--ê** (Hàn-jī: 緊閃兮, Eng-gí: *flashmob*) sī 1-tīn lâng àn-chiáu iok-sok ê sî-kan hut-jiân chı̍p-tiong tiàm iok-sok hó ê kong-kiōng tiûⁿ-só·. Kín-siám ê chham-ú-chiá it-poaⁿ chiàu ū-tēng ê hì-pún ián-chhut, liáu-aū chek-sî kip-sok sòaⁿ--khì. It-poaⁿ bē hoat sin-bûn-kó mā bô chiap-siū mûi-thé chhái-hóng.

Siā-hōe ì-gī
------------

Kín-siám--ê ê bo̍k-tek chē-chē khóan. Tōa-pō·-hūn tan-sûn beh sim-sek chı̍t-ē.

Kín-siám--ê chāi Tâi-oân
------------------------

Tâi-oân chū 2003-nî 8-go̍eh khai-sí ū kín-siám oa̍h-tōng. Ū "Tâi-ôan #1 Kín-siám Hêng-tōng" thàu-kòe bāng-lō· soan-thôan beh tī 8-go̍eh 30 tiàm Tâi-pak Tiong-hàu SOGO chū-hōe. In beh lòng-cheng, chhiùⁿ-koa, hoah-hiu "Happy New Year", "Gún beh tńg Hóe-chheⁿ lo·h!" téng kháu-hō  Archived 2004-04-07 at the Wayback Machine.. To̍k-phài kín-siám--ê bat tiàm Chiúⁿ Kài-chio̍h ê bōng-á-po· chū-hōe kháu-sé i ê sí-tiong chi-chhî-chiá. In chhēng hà-saⁿ ké chò hàu-lâm hàu-lú kā "Chiúⁿ Kong" "chio-hûn" .

Chham-kiàn
----------

* Critical Mass

Sòaⁿ-téng chu-gôan
------------------

* MashFlob :: The Worldwide Flashmob Community Archived 2019-01-26 at the Wayback Machine.
* Flashmob.com Archived 2013-08-04 at the Wayback Machine.
* Antimob.com
Im-lông
**Lān-pha** ê ki-su̍t bêng-sû hō·-chò **im-lông**. Che sī cha-po· tōng-bu̍t ê sèng-khì-koan ê chi̍t-pō·-hūn. Im-lông sī 1 ê tē-á, tī lān-chiáu āu-piah, kang-mn̂g (pùn-kháu) thâu-chêng, kah im-keng kāng-khoán sio̍k-î sin-khu ê gōa-kháu pō·-ūi. Im-lông hām pak-tó· ē-pêng ê phôe-hu sī kāng 1 phìⁿ cho·-chit. Tē-á ê po̍h-piah chú-iàu sī phôe-hu kah pêⁿ-ku̍t-kin (*dartos fascia*), lāi-té pun-chò tò-chiàⁿ 2 pêng, 1 pêng té 1 lia̍p ko-oân (lān-hu̍t) hām 1 tiâu hù-ko-oân (*epididymis*). Im-lông piah pí piⁿ--a ê phôe-hu khah chē sek-sò· (só·-í khah chhim-sek), koh ū chin chē iû-soàⁿ kah koāⁿ-soàⁿ, mā ū-kóa mo· sè-pau.

Im-lông ū pó-hō· ko-oân ê lō·-iōng, koh in-ūi tī thé-gōa, ē-tàng î-chhî ko-oân ê un-tō· khah kē sin-khu chèng-siông ê tō·-sò· (37 °C), tì-tio̍h cheng-thâng ē-tit-thang chèng-siông hoat-tián. Un-tō· kiàn-nā kòe-thâu koân, im-lông ê piah ē pàng-sang, kui-ê tē-á pìⁿ làu-làu, tn̂g-tn̂g, án-ne khong-khì khah hó chài cháu ke ê jia̍t-liōng. Ah-nā un-tō· siuⁿ kē, tō ē hoán-tńg sok ân. Ūn-tōng a̍h-sī sèng-chhì-kek mā ē ín-khí sio-siâng ê chok-iōng.

Chi̍t-kóa-á tōng-bu̍t ê im-lông kò·-tēng khiu oá sin-khu, chhiūⁿ-kóng niáu-chhí, ti, bé. Só·-í in lēng-gōa ū ho̍k-cha̍p ê hoeh-kin hē-thóng lâi khòng-chè e̍k-oân ê un-tō·.

Im-lông ê kàng-un kong-lêng ū-sî ē bô-hāu--khì. Hoat-koân-sio sī 1 ê in-sò·. Ū-kóa tōng-bu̍t tī joa̍h--lâng ê sî-chūn, oân-ná ē chiām-sî bē-seⁿ.

Siong-koan ê bûn-chiuⁿ
----------------------

* ? (Hydrocoele)
* Chúi-sàn ("tōa-lān-pha")
* Khì-sè
**Bard** sī iû Google khai-hoat ê seⁿ-sêng-sek jîn-kang tì-lêng khai-káng ke-khì-lâng, chi̍t khai-sí sī kin-kì tōa-hêng gí-giân bô͘-hêng LaMDA hē-lia̍t, bóe-á sī kin-kì PaLM2. Bard sī ūi-tio̍h beh èng-tùi OpenAI kong-si khai-hoat ê ChatGPT khai-káng ke-khì-lâng heng-khí só͘ khai-hoat--ê. Tī 2023 nî 3 goe̍h í iú-hān ê kui-bô͘ thui-chhut, 2023 nî 5 goe̍h khok-tián kàu koh-khah chē kok-ka.

Bard tī 2023 nî 2 goe̍h chhe 6 hoat-piáu, tī 2023 nî 3 goe̍h 21 thui-chhut. Tē-it phoe khai-hòng Bí-kok kap Eng-kok ê iōng-hō͘ sin-chhéng ka-ji̍p tán-thāi miâ-toaⁿ. Bard ê tē-it ê pán-pún sī sú-iōng Google kong-si tī 2021 nî hoat-piáu ê LaMDA tōa-hêng gí-giân bô͘-hêng khai-hoat--ê. 2023 nî 4 goe̍h 10 hō, kái ēng koh-khah kiông-tāi ê PaLM tōa-hêng gí-giân bô͘-hêng, lâi cheng-kiông i-ê ūn-soàn lêng-le̍k, hām GhatGPT lâi kèng-cheng. 2023 nî 5 goe̍h 10 hō, PaLM pī chìn chi̍t pō͘ keng-sin chò PaLM2. Hit-pái ê keng-sin si̍t-hiān liáu to-gí-giân hoan-e̍k kap cheng-kiông ê lô-chi̍p thui-lí lêng-le̍k. Tī hit kang kí-hêng ê Google khai-hoat-chiá tāi-hōe Google I/O 2023 siōng, soan-pò͘ cheng-ka tùi Ji̍t-gí kap Hân-gí ê chi-oān, chhú-siau tán-thāi miâ-toaⁿ, mā thang tī koh-khah chē kok-ka sú-iōng. 2023 nî 7 goe̍h 13, Bard khai-sí chi-oān Hôa-gí.

Chù-kái
-------

1. 1 2  "Where you can use Bard". Google Support. goân-loē-iông tī May 12, 2023 hőng khó͘-pih. July 13, 2023 khòaⁿ--ê.
2. ↑  David, Emilia (July 20, 2023). "The AI wars might have an armistice deal sooner than expected". *The Verge]*. goân-loē-iông tī July 20, 2023 hőng khó͘-pih. July 25, 2023 khòaⁿ--ê.

Gōa-pō͘ liân-kiat
-----------------

* Koaⁿ-hong bāng-chām
* White paper
| ?Hoe-thiâu |
| --- |
|
|  |
| *Periophthalmus modestus* |
|
|
| **Seng-bu̍t-ha̍k hun-lūi** |
| 

|
|  |
|
|
| Kài: | Animalia |
|
|
|
|
|
| Mn̂g: | Chordata |
|
|
|
|
|
|
|
| Kong: | Actinopterygii |
|
|
|
|
|
| Bo̍k: | Perciformes |
|
|
|
|
|
|
|
|
| Kho: | Gobiidae |
| A-kho: | Oxudercinae |
|
|
|
|
|
|
|
|
|
|
|
|
|
|

 |
|
|
|
|
|

**Hoe-thiâu**/**hoe-thiâu-hî**, mā hō chò **thiâu-á-hî** iah-sī **khōng-khiang-á**, sī seng-oa̍h tī chhián-hái ê chi̍t-chióng hî-á, ē-tàng tī lio̍k-tē seng-oa̍h. In sī kui tī Gobiidae kho, Oxudercinae a-kho ê seng-bu̍t. Tiàm hái-phiâⁿ khiā-khí ê hái-hî toā-hūn bih toà tâm hái-chháu ē-bīn he̍k-chiá-sī chhàng tī chúi-khut-á (tide pool) lāi oa̍h-miā. Chóng--sī hoe-thiâu ū sek-èng chit-khoán lióng-chhe khoân-kéng ê te̍k-sû hoat-tō͘, pau-koat iōng phoê-hu chhoán-khùi (cutaneous air breathing) kap tī hái-ùn ê nńg-thô͘--ni̍h ku̍t chhim khang bih. Hoe-thiâu kan-taⁿ tī jia̍t-tāi, a-jia̍t-tāi ū tè chhoē, che pau-hâm Ìn-tō͘-thài-pêng-iûⁿ (Indo-Pacific) kap Hui-chiu ê Tāi-se-iûⁿ hái-hoāⁿ.

Chham-khó chu-liāu
------------------

Ogawa Naoyosi, pian. (1932). "hoe-thiâu 花鮡". *臺日大辭典* Tai-Nichi Dai Jiten [*Tâi-Ji̍t Tōa Sû-tián*]. **Hā-koàn**. p. 806. OCLC 25747241. 


1. ↑
**Tsin-kong Siân-sī** (真光禪寺; Zhen Guang Zen Temple; Tsin-kong sên-sī (Цин-коӈ сêн-сӣ); Цинкон Дзен Храм), khiā tī Tâi-uân Tâi-pak tshī Sìn-gī khu Hok-tik keTshiūnn-suann suann-io ê nn̄g-tsàn lâu-á hiān-tāi kiàn-tio̍k biō-sī. Tsin-kong Siân-sī tsit-king biō-sī khí-teh 1967-nî, iû Sìng-huē (聖慧) lāu huê-siūnn sóo tshòng-kiàn. Hiān-jīm tsū-tshî uî Siông-suân (常船) huat-su.

Li̍k-sú iân-kik
---------------

Tī 1974-nî Tāi-pi tiān (大悲殿) kap Tāi-hiông pó-tiān (大雄寶殿) nn̄g tāi-tiān sio-suà uân-sîng. Liáu-āu, Sìng-huē (聖慧) lāu huê-siūnn tī 1986-nî 3-gue̍h uân-tsi̍k (圓寂). Tsin-kong Siân-sī ê tsoo-tsit hîng-thài uî kuán-lí jîn tsi tsè-tōo, tsè-tián ji̍t-kî tio̍h-sī ta̍k-nî lông-li̍k ê 4-gue̍h tshe 8 io̍k-hu̍t tsiat (浴佛節).

Tsù-kái
-------

1. 1 2  真光禪寺,"真光禪寺簡介",真光禪寺首頁, retrieved on Jan.27,2024.
2. 1 2  Shepherd's Wolf,"1011209信義-松山煤礦(松山一坑、松山二坑、松山三坑)",放羊的狼 ,blogspot.com,2012-12-9, Sunday.

Tsham-khó bûn-hiàn
------------------

* 台北市民政局編，《台北市寺廟概覽》，1994年，台北市，台北市民政局。(Hàn-gí)

Tsham-ua̍t
----------

* Tshiūnn-suann (Tâi-pak tshī)

Guā-pōo liân-kiat
-----------------

* 真光禪寺
* 真光禪寺Facebook
* 真光禪寺--台灣好廟網
* 真光禪寺--中研院地理資訊系統
Type of Surface-to-air missilePang-bô͘:SHORTDESC:Type of Surface-to-air missile
**HQ-22 hông-khong tō-tān hē-thóng** (ing-gú: HQ-22; hàn-gú: 紅旗-22防空導彈系統) tē-tuì-khong hui-tân, sī Tiong-kok jîn-bîn kái-hòng-kun khong-kun pōo-tuī tsong-pī ê tsi̍t-khuànn ki-tōng-sik tiong-ko khong, tiong-tîng tē-tuì-khong tō-tân bú-khì hē-thóng. Iû Tiong-kok hâng-thian kho-kang si̍p-īnn gián-tsè. HQ-22 tē-khong tō-tān bú-khì hē-thóng tsú-iàu iōng-teh tuì-hù kok-luī sann-tāi tsok-tsiàn hui-ki, bú-tsong ti̍t-sing-ki, tiong-ko khong bô-jîn-ki tíng-tíng khong-khì tōng-li̍k bo̍k-piau, tuì tsiàn-su̍t khong-tē hui-tân mā ū hông-gū lîng-li̍k, tsú-iàuiōng teh khu-i̍k, iau-tē hông-khong, iōng-teh thè-tài HQ-2 í-ki̍p HQ-12 tē-khong tō-tân. Tī 2016-nî 11-gue̍h HQ-22 hông-khong tō-tân hē-thóng teh Tsu-hái hâng-tián siú-tshù kong-khai siòng-kng, pīng í-king tsong-pī teh Tiong-kok khong-kun pōo-tuī. Tī 2017-nî 7-gue̍h 30-ji̍t Tiong-kok jîn-bîn kái-hòng-kun kiàn-kun 90 tsiu-nî ia̍t-ping-sik tíng-kuân thâu-tsi̍t-pái tsham-ia̍t.

kài-su̍t
--------

HQ-22 tē-khong tō-tān tshái-iōng ki-tōng-sik kun-iōng khah-tshia ūn-su hām huat-siā pênn-tâi, tshia-tsài sì-liân-tsng huat-siā-tâng uai-tshua̍h huat-siā bôo-sik, bī tshái-iōng suî-ti̍t huat-siā ki-su̍t. Bī tshái-iōng suî-ti̍t kah i-ê tsok-tsiàn su-sióng iú-kuan, suî-ti̍t huat-siā tsing-ka hui-tân ê siat-kè hām tsè-tsō ê lân-tōo, khi-pîng huat-siā sui-jiân tsuân-hiòng kong-kik-li̍k khah-tsha; tsok-uî tsi̍t-khuànn puànn iông-kú tīn-tē pōo-sú ê iau-tē hông-khong hē-thóng, Hū-tsik ê tsa̍h-tn̄g khong-i̍k ki-pún kòo-tīng, ē-tàng teh hui-tân huat-siā tsîng tuì-tsún bo̍k-piau lâi-si̍p (來襲) ê hong-hiòng. Tshia-tsài 4-kū huat-siā tháng tshái-iōng tshân (田) jī-hîng pòo-kio̍k, hui-tān tû-tsûn teh hong-pì sik ê huat-siā tháng lāi-té.

Tsù-kái
-------

1. ↑  解放军首支装备红旗22导弹部队曝光 拱卫首都
2. ↑  "红旗22导弹：防空"竹竿"的精神传人". Goân-pún bāng-ia̍h Pó-chûn tī 2020-12-15. 2020-10-22 khòaⁿ--ê.

Tsham-ua̍t
----------

* China Aerospace Science and Industry Corporation (中國航天科工集團)
* Hái-kun hō chhàng-kàm

Guā-pōo liân-kiat
-----------------

* HQ-22 -- Long-range air defense missile system
*"096 hîng tsiâm-tíng'* (Type 096 submarine) sī Tiong-kok jîn-bîn kái-hòng kun hái-kun tshàng-tíng pōo-tuī ê tē-3 tāi []tān-tō tō-tān tshàng-kàm]] (Ballistic missile submarine (SSBN)), 09IV hîng hi̍k (Nuclear power submarine) tsiâm-tíng ê āu-kè hîng. Tsit hîng tshàng-kàm tī 2020 nî-tāi khai-sí kiàn-tsō, pīng-tshiánn phuè-pī JL-3 SLBM.

Uì tsuè-kīn ê hun-sik thui-tuān, Tiong-kok ū-kè teh pun sè-kí ê āu kui-nî uân-sîng 096-hîng, pīng-tshiánn tâu-ji̍p sú-iōng.

Tsù-kái
-------

1. ↑  "United States Office of the Secretary of Defense: Annual Report To Congress 2017" (PDF). *Department of Defense*. p. 24.
2. ↑  "2021 Report on Military and Security Developments Involving the People's Republic of China" (PDF). *Department of Defense*. p. 49.
3. ↑  Greg Torode. "Inside Asia's arms race: China near 'breakthroughs' with nuclear-armed submarines, report says". *Reuters*.

Tsham-ua̍t
----------

* People's Liberation Army Navy Submarine Force

Guā-pōo liân-kiat
-----------------

* 096 nuclear ballistic missile submarine becomes a nightmare for the US military
* Report casts light on China’s submarine fleet
| Tâi-gí-bûn hē-lia̍t ê pōo-hūn |
| --- |
|  |
| * Bân-lâm gú su-siá hē-thóng pí-kàu
 |
| Tiong-kok bûn-jī (Hàn-jī)
* Tale of the Lychee Mirror
* Koa-á books
* Doctrina Christiana en letra y lengua china
* Taiwanese Minnan Recommended Characters
 |
| Lating-jī
* Pe̍h-ōe-jī
* Taiwanese Language Phonetic Alphabet
* Taiwanese Romanization System
* Bbánlám pìngyīm
* Daighi tongiong pingim
* Phofsit Daibuun
* Modern Literal Taiwanese
 |
| 
Hūn-ha̍p bûn-jī(Hàn-lô) |
| Kî-thann tsuán-lio̍k
* Taiwanese kana
* Taiwanese Phonetic Symbols
* Taiwanese hangul
 |
| * hián
* lūn
* pian
 |

**Tâi-gí-bûn** (台語文), iā kiò **Tâi-oân-ōe-bûn** (台灣話文), **Tâi-gí pe̍h-ōe-bûn** (台語白話文) ia̍h **Tâi-bûn** (台文), sī chi̍t chióng hû-ha̍p pēng iông-ha̍p Tâi-gí gí-hoat kap sû-lūi ê su-bīn-bûn hē-thóng, chú-iàu tī Tâi-oân, Tiong-kok Hok-kiàn kap Kńg-tang, Sin-ka-pho í-ki̍p Má-lâi-se-a. Thoân-thóng ê Tâi-gí-bûn hêng-sek sī iû thoân-thóng Hàn-jī kap Tâi-bân Hàn-jī tàu-tīn hêng-bûn; kīn-tāi í-lâi, tòe thoân-kàu-sū lâi tī Tang-a, ūi-tio̍h thoân-kàu su-iàu lēng-gōa hoat-tián chhut chi̍t thò í Lô-má-jī chò su-siá bûn-jī ê Pe̍h-ōe-jī. Í-siōng nn̄g chióng lóng sī chit-má Tâi-gí-bûn su-siá siōng ê iu-sè hē-thóng, sīm-chì mā ū lām chò-hóe siá ê Hàn-lô lām-siá ê su-siá bô͘-sek.

In-ūi bó-gí tha̍k-siá kàu-io̍k khoat-sit, sú-iōng Tâi-gí ê Tâi-oân-lâng ū 90% í-siōng sī Tâi-gí-bûn ê chheⁿ-mê-gû ia̍h pòaⁿ chheⁿ-mê-gû, jî-chhiáⁿ ka-kī m̄ chai. In-chhú, Tâi-oân-lâng tī pò-chóa, mûi-thé kap bāng-lō͘ téng tiāⁿ-tiāⁿ ēng Hôa-gí im-gī sio-óa ê jī-sû lâi su-siá bó-gí, tì-sú chē-chē chhò-pia̍t-jī ê sán-seng.

Guā-pōo liân-kiat
-----------------

* 台語文記憶 Ia̍h-bīn chûn-àn pī-hūn
* 國立台灣文學館 - 首頁 Ia̍h-bīn chûn-àn pī-hūn
* 鹭水芗南-闽南语部落 Ia̍h-bīn chûn-àn pī-hūn
* 台灣羅馬字協會 Ia̍h-bīn chûn-àn pī-hūn
|  |  |
| --- | --- |
|  | 
*The Well-Tempered Clavier*, first prelude of Book I

Played by Kimiko Douglass-Ishizaka |
| 

---

*Siu-thiaⁿ chia tóng-àn chhut būn-tê? Chham-khó kái-soeh.* |

**Kǹg-khîm** sī 1 chióng ga̍k-khì, mā kiò-chò **phi-á-no͘h**, **iûⁿ-hiân-khîm**, **se-iûⁿ-khîm** iah-sī **tâng-soàⁿ-khîm**.

Chit-khoán ga̍k-khì kāng-sî-chūn sio̍k-tī khîm-jí ga̍k-khì (*keyboard instrument*), táⁿ-kek ga̍k-khì (*percussion instrument*) he̍k-chiá-sī hiân-ga̍k-khì (*string instrument*), tio̍h khoàⁿ sú-iōng--ê sī toh-chi̍t-ê hun-lūi hē-thóng. Kǹg-khîm ê hoat-siaⁿ, sī khò pau mô͘-chiⁿ ê sè-ki chhâ-chhoê kòng kǹg-thih chò ê hiân lâi--ê, chhâ-chhoê kòng hiân liáu-āu, ē sûi thiàu--lī, tì-sú hiân kè-sio̍k tī kiōng-bêng ê pîn-lu̍t chùn-tōng, chit-lō chùn-tōng thàu-koè khîm-kiô thoân khì im-pang, kā siaⁿ hàm-toā.

Kǹg-khîm tī Se-kok im-ga̍k--ni̍h chia̍p-chia̍p ēng tī to̍k-chàu ê piáu-ián, sek-lāi-ga̍k kap phoāⁿ-chàu. Tī chok-khek kap pâi-liān mā tiāⁿ ēng. Sui-jiân thé-chek toā bô-hó soá-kiâⁿ, kè-siàu pí-kàu-tek khah koân, chóng--sī im-ga̍k-siōng ê piáu-hiān lêng-le̍k kap phó-phiàn-sèng ê in-toaⁿ, hō͘ kǹg-khîm taⁿ chiâⁿ-chò ga̍k-khì lāi-té siōng-kài siū hoan-gêng ê 1 khoán.

Tsham-ua̍t
----------

* Wilhelm Sulpiz Kurz [en]
* Nuâ-tsa̍h-ki [en] (Nuâ-tsa̽h-ki/Interceptor aircraft)
* Goân-kó͘-tāi (guân-kóo-tāi; proterozoic)
* Bloomberg Sin-bûn-siā [en] (Bloomberg News)

Guā-pōo lên-ket
---------------

* History of the Piano Forte Archived 2010-12-10 at the Wayback Machine. Association of Blind Piano Tuners, UK
* Section *Table of Music Pitches* of the Virginia Tech Multimedia Music Dictionary
* The Frederick Historical Piano Collection
* The Pianofortes of Bartolomeo Cristofori, Heilbrunn Timeline of Art History, The Metropolitan Museum of Art
* Five lectures on the Acoustics of the piano
* *The Piano in Polish Collections* (historical instruments)
Tit-tio̍h **Nobel Chióng** (ia̍h **Nobel Siúⁿ**) ē-sái kóng sī sè-kài kong-jīn siāng-kài ū êng-kng ê o-ló. Chit ê chióng pan hō͘ tùi siā-hōe ū te̍k-sû kòng-hiàn ê lâng. Hoat-khí-jîn sī Alfred Nobel; i sī Sūi-tián-kok ê kang-gia̍p-ka, mā sī dynamite ê hoat-bêng-jîn. I tùi i ê hoat-bêng-phín hō͘ lâng tòng-chò bú-khì kám-kak sit-bōng, só͘-í hi-bāng ē-tàng po-siúⁿ tùi jîn-lūi ū kòng-hiàn ê lâng. I tī 1895 nî 11-goe̍h 27 tī Pa-lí ê Sūi-tián Ná-ui Club chhiam i ê chhiú-bóe-jī.

1901 nî kí-pān thâu-1-pái ê pan-chióng tián-lé, tē-tiám tī Stockholm ê Kū Hông-sek Im-ga̍k Ha̍k-īⁿ. Liáu-āu kái iû Sūi-tián ê Cha-po͘-ông chèng-sek pan-chióng. Chióng ê úi-oân-hōe, ki-kò͘ tī ta̍k-nî ê 10-goe̍h sûi-ê-á hoat-piáu hit nî-tang ê ti̍t-chióng-jîn. Tī 12-goe̍h 10 (Nobel pia̍t-sè ê ji̍t) chèng-sek pan-chióng.

Múi-1-ê Nobel Chióng pau-koat tio̍h 1 pit chióng-kim, hiān-chú-sî iok-lio̍k ta̍t 1-chheng-bān Sūi-tián krona (3-chheng-gōa-bān Tâi-phiò). Goân-thâu ê ì-sù sī hi-bāng ti̍t-chióng-jîn ē-tit-thang khùiⁿ-oa̍h chiap-sòa chò in ê khang-khòe. Chóng--sī, bē-chió lâng tio̍h-chióng ê sî-chūn í-keng sī thoè-hiu liáu-āu ah.

Chióng ê hāng-bo̍k
------------------

Chióng hun ē-kha chit kúi ê léng-he̍k:

* Bu̍t-lí-ha̍k (Sūi-tián Hông-ka Kho-ha̍k-īⁿ koat-tēng--ê)
* Hòa-ha̍k (Hông-sek Sūi-tián Kho-ha̍k-īⁿ koat-tēng--ê)
* Seng-lí-ha̍k a̍h-sī I-ha̍k (Karolinska Gián-kiù-só· koat-tēng--ê)
* Bûn-ha̍k (Sūi-tián Gián-kiù-īⁿ koat-tēng--ê)
* Hô-pêng (Ná-ui Kok-hōe chí-phài ê úi-oân-hōe koat-tēng--ê)

Tī 1968 nî Sūi-tián Gîn-hâng hoat-khí 1 ê sin chióng, hō·-chò "Alfred Nobel Keng-chè Kho-ha̍k Kì-liām-chióng", it-poaⁿ kán-chheng Nobel Keng-chè-ha̍k Chióng, tio̍h-chióng miâ-toaⁿ mā sī iû Hông-sek Sūi-tián Kho-ha̍k-īⁿ koat-tēng. Chóng--sī, in-ūi Nobel ê ûi-chok bô kóng-tio̍h chit hāng, mā bô chhut-chîⁿ, i ê ka-siok kàu-taⁿ bô jīn-ûi che sī Nobel Chióng ê kî-tiong 1 hāng. Tī 1995 nî chú-pān tan-ūi koat-tēng Keng-chè Chióng ê hiō-soán-jîn èng-kai pau-koat tùi kok-chióng siā-hōe kho-ha̍k ū kòng-hiàn ê lâng.

Chham-khó
---------

* Ig Nobel Chióng

Gōa-pō͘ liân-kiat
-----------------

* Nobelprize.org - Koaⁿ-hong
* Hông-sek Sverige Kho-ha̍k-īⁿ ê Nobel Úi-oân-hōe Archived 2006-10-08 at the Wayback Machine.
* Karolinska Institute ê Nobel Úi-oân-hōe Archived 2004-08-04 at the Wayback Machine.
* Sverige Academy
* Norge Nobel Úi-oân-hōe Archived 2013-10-13 at the Wayback Machine.

* Nobel Chióng Internet Archive - hui-koaⁿ-hong
* Nobel Chióng tek-chú ê lia̍t-toaⁿ

|  |  |  |  |
| --- | --- | --- | --- |
| 

| * hián
* lūn
* pian
Nobel Chióng |
| --- |
|  |
| 
* Hòa-ha̍k Chióng
* Bûn-ha̍k Chióng
* Seng-lí-ha̍k ia̍h I-ha̍k Chióng
* Hô-pêng Chióng
* Bu̍t-lí-ha̍k Chióng
* Keng-chè-ha̍k Chióng

 |

 |

|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* LCCN: sh85092136
* GND: 4130217-5
* NDL: 00568591
* NKC: ph117923

 |

 |
Ji̍t-goa̍t-thâm thâm-kîⁿ (2007)
Ji̍t-goa̍t-thâm thâm-kîⁿ (2005)
**Ji̍t-goa̍t-thâm** (日月潭, Thao-gí: *Zintun*) sī Tâi-oân siāng tōa ê ô͘, tī Lâm-tâu-koān Hî-tî-hiong, Chúi-soa-liân (水沙連) tē-tài ê tiong-sim ūi-tì. Ji̍t-goa̍t-thâm sī Tâi-oân tiong-pō· chú-iàu ê 1 ê koan-kong tiám.

Tē-lí
-----

Tang-keng 120-tō· 55-hun, pak-hūi 23-tō· 52-hun. Bīn-chek: 5.4 km².

Ji̍t-goa̍t-thâm tang-hong sī Tiong-iong-soaⁿ-me̍h, se-hong sī pêng-goân. Pak-hong chiap Po·-lí-tìn, tang-pak chiap Jîn-ài-hiong, tang-lâm sī Sìn-gī-hiong, sai-lâm sī Chúi-lí-hiong, sai-pak sī Kok-sèng-hiong.

Tē-lí siōng, Ji̍t-goa̍t-thâm sio̍k-î Chúi-soa-liân Phûn-tē-kûn ê kî-tiong 1 ê phûn-tē. Hām hū-kīn ê Thâu-siā, Hî-tî, Po·-lí sio-siâng, kó·-chá lóng sī ô·. Ji̍t-goa̍t-thâm tī khah koân ê só·-chāi, khah bô lia̍p-chek soa-thô·, hō·-chúi mā ū kàu gia̍h, tì-sú bô ta--khì. 

Hiān-tāi ê Ji̍t-goa̍t-thâm chúi-bīn siāng koân ū 750 m, pí éng-kòe 727 m ke khah koân.

Thâm tiong ū 1 ê sió-tó, kiò chò Lalu-tó.

Le̍k-sú
-------

1900 nî chó-iū hip--ê
Ji̍t-goa̍t-thâm pún-chiâⁿ sī goân-chū-bîn Thao-cho̍k khiā-khí ê só·-chāi. Tī hia ê chng-thâu: Chúi-siā (水社, mā hō·-chò Chio̍h-ìn 石印).

Thao-cho̍k kiò Ji̍t-goa̍t-thâm hō-chò **Zintun**. Tāi-chheng-tè-kok sî-tāi (1821 nî, Tō-kong-goân-nî) ū koaⁿ-oân Tēng Thoân-an (鄧傳安) hō-miâ *Ji̍t-goa̍t-thâm*. Ji̍t-goa̍t-thâm ê miâ chin chē: **Chúi-siā Tōa-ô·**, **Chúi-lí-ô·** (水裡湖), **Chúi-lí-siā-ô·** (-thâm; 水裡社潭), **Chúi-siā-hái-á** (水社海仔), **Tek-ô·** (竹湖), **Liông-thâm** (-ô·), téng-téng. 19 sè-kí bóe ū se-iûⁿ jîn-sū khì hia pài-hóng, chham-koan, pau-koat thoân-kàu-sū Kam-ūi-lîm (1873), Bí-kok seng-bu̍t-ha̍k-ka Joseph Beal Steere, Britain Tè-kok tāi-sài Thomas Lowden Bullock. In kì-chài ê miâ ū **Dragon Lake** (Liông-thâm, Liông-ô·), **Nin-Isivatan Lake** téng-téng. Kam-ūi-lîm koh hō 1 ê **Lake Candidius** kì-liām 17 sè-kí Kē-tē-kok thoân-kàu-sū Georgius Candidius. Chit ê miâ chhut-hiān tī Se-hng ê bûn-hiàn tang-tiong.

Ūi beh phoè-ha̍p Ji̍t-pún tī Tâi-oân hoat-tián khin-kang-gia̍p ê chèng-chhek, Tâi-oân Tiān-le̍k Chu-sek-hōe-siā tī 1919 nî (Tāi-chèng 8 nî) khai-sí tī hia khí hoat-tiān-chhiúⁿ, m̄-koh 3-nî-poàⁿ liáu-āu in-ūi chu-kim bô-kàu, bat thêng-kang, khai-kang kúi-nā-pái. Kàu-kah 1931 nî (Chiau-hô 6 nî) chiah khêng ū-kàu chu-kim khí 2 ê chúi-pà: Chúi-siā-pà koân 30.3 m, Thâu-siā-pà koân 10.08 m. Ji̍t-goa̍t-thâm ê chúi-ūi gia̍h koân 18.18 m, bīn-chek tùi pún-té 5.75 km² pìⁿ 7.73 km², té-chúi ê iông-liōng tùi 1.830 bān (?) m³ cheng-ka kàu 1.23 ek m³ (?) (6.72 pōe). Thao-cho̍k ê chó· tē, pau-koat Lalu-tó (Chu-á-sū), Chio̍h-ìn, Tek-ô· (竹湖), lóng im tī chúi lāi.

Siâng-hit-sî Ji̍t-pún-lâng mā tī hia hoat-tián koan-kong sū-gia̍p. Thao-cho̍k ê chó·-lêng sèng-tē Lalu-tó kái hō-chò *Tamasima* (Ji̍t-bûn: 玉島), téng-koân khí 1 ê sîn-siā.

921 Tōa Tē-tāng

Tē-tiám
-------

* Lalu-tó
* Bûn-bú-biō
* 玄光寺
* Chû-un-thah
* Khóng-chhiok-hn̂g
* Kàu-su Hōe-koán

Gōa-pō͘ liân-kiat
-----------------

|  |  |
| --- | --- |
|  | Tī Wikimedia Commons téng ê siong-koan tóng-àn: ***Sun Moon Lake*** |

* Ji̍t-goa̍t-thâm Kok-ka Hong-kéng-khu
* Archived 2004-12-08 at the Wayback Machine.
Pang-bô͘:Taoism

***Hoâi-lâm-chú*** (淮南子), goân-miâ ***Hông-lia̍t*** (鴻烈), mā hō-chò ***Hoâi-lâm Hông-lia̍t*** (淮南鴻烈), ***Hoâi-lâm Lōe-phian*** (淮南內篇), ***Hoâi-lâm-ông-su*** (淮南王書) kap ***Lâu-an-chú*** (劉安子). Chok-chiá sī Se Hàn Hoâi-lâm-ông Lâu An kap i-ê mn̂g-lâng, tī se-goân chêng 139 nî oân-sêng, hō-miâ "Hông-lia̍t", ì-sù sī "tōa koh kng". *Hoâi-lâm-chú* ê chok-ka chin chē, lōe-iông iā chin kóng-hoàn, tùi chèng-tī, tiat-lí, thian-bûn, tē-lí, chū-jiân, ióng-seng, kun-sū téng hong-bīn lóng ū lūn-su̍t, iông-ha̍p Sian Chîn chu-chú ê su-sióng, í Tō-ka ê Ló-Chng su-sióng ûi-chú, chhái-la̍p Jû-ka kap Im-iông-ka ê koan-tiám, siu-chèng Sian Chîn Tō-ka ê bû-ûi chèng-tī lí-lūn, hoat-hui thian-jîn kám-èng ê kóng-hoat. Che sī Hàn-tiâu chho͘-kî kok-phài ha̍k-su̍t su-sióng ê chi̍p-ha̍p, sī khòaⁿ-chò sī Chu-chú Pek-ka lāi Cha̍p-ka ê tāi-piáu-chok.

Gōa-pō͘ liân-kiat
-----------------

* *Hoâi-lâm-chú* choân-bûn sòaⁿ-téng tha̍k

|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* WorldCat Identities
* VIAF: 186296472
* LCCN: n80004623
* GND: 4242294-2

 |

 |
G1 khu-he̍k sī Silesia-gí ê hun-pò͘ khu.
**Silesia-gí** (*ślůnsko godka*, *ślůnski*, *pů našymu*; "ślůnsko" ê IPA peng-im: ['ɕlonskɔ]) sī Pho-lân ê Téng Silesia tē-khu, í-ki̍p Tek-kok chham Czech chi̍t-kóa só͘-chāi só͘ sú-iōng ê chi̍t-khóan gí-giân. Kun-kù 2011 nî ê Pho-lân chôan-kok phó͘-cha, tong-tē ū 509 000 ê jîn-bîn í Silesia-gí chòe chāi-tē gí-giân (bó-gí). Silesia-gí chham Pho-lân-gí sī sio-chhin-kīn, ū chi̍t-kóa gí-giân-ha̍k-ka chiong i tòng-chò Pho-lân-gí ê hong-giân chi-it.

Jī-bó
-----

Silesia-gí ê sú-iōng-chiá chiong Pho-lân-bûn ê Jī-bó iōng-lâi chò Silesia-gí ka-kī ê peng-siá-hoat. Lēng-gōa, chāi bāng-lō͘ téng, pau-koat Silesia-gí ê Wikipedia, it-poaⁿ sú-iōng 2006 nî í chá-kî peng-siá-hoat lâi siat-kè ê sin Jī-bó hē-thóng:

Aa Bb Cc Ćć Čč Dd Ee Ff Gg Hh Ii Jj Kk Ll Mm Nn Ńń Oo Pp Rr Řř Ss Śś Šš Tt Uu Ůů Ww Yy Zz Źź Žž
Siang-tiông-chú-im (digraph): 

Ch Dz Dź Dž.

Goā-pō͘ liân-kiat
-----------------

WikipediaWikipedia
Wikipedia ū  ***Silesia-gí*** ê pán-pún.

* Silesia-gí sin-bûn
* Pů našymu – djalykt ślůnski kodyfikowůny Archived 2008-07-14 at the Wayback Machine.

1. ↑  Narodowy Spis Powszechny Ludności i Mieszkań 2011. Raport z wyników - Central Statistical Office of Poland
**Tuā hun-kuah ko tsè-liōng tiâu-kiông hong-sia tī-liâu** (Hypofractionated high-dose intensity-modulated radiotherapy) tse-sī tiâu-kiông hong-sia tī-liâu ê tsi̍t-tsióng si̍t-giām hîng-sik, kî-tiong khah-kuân ê X siā-suànn tsè-liōng iōng-teh khah-tsió ê hun-tshù (liâu-tîng), kiò-tsò Tuā hun-kuah hòng-siā tī-liâu. Sui-bóng ta̍k-pái hun-tshù ê tsè-liōng ko-î piau-tsún tī-liâu; m̄-ku tsóng tsè-liōng khah-ke. Ǹg-bāng Tuā hun-kuah ê hong-sik kāng-khuán ū-hāu; m̄-ku ín-khí ê to̍k-sìng ē khah-sè.

Liap-hōo-suànn gâm
------------------

2011-nî tsìn-hîng tsi̍t-hāng tsiam-tuì liap-hōo-suànn (prostate) gâm ê tshì-giām. 2016-nî, HYPRO gián-kiù pò-kò teh 820 miâ tang-tiong huî-hiám kûn hi̍k-tsiá ko hong-hiám liap-hōo-suànn gâm ê huān-tsiá tang-tiong pí-kàu piau-tsún hun-kuah (39 pái 2 Gy hun-kuah, liân-suà 8 tsiu) hâm tuā hun-kuah (19 pái 3.4 Gy hun-kuah, liân-suà 6.5 tsiu) ê kiat-kó.

Tsù-kái
-------

1. 1 2 3  "A trial comparing different ways of giving radiotherapy for prostate cancer (CHHIP)". 2015-03-17.  (Eng-gí)
2. ↑  UKCRN Database:Conventional or Hypofractionated High Dose Intensity Modulated Radiotherapy for Prostate Cancer Archived September 27, 2007, at the Wayback Machine. (Eng-gí)
3. ↑  Toxicities May Affect Readiness of Hypofractionation in Prostate Cancer. March 2016 (Eng-gí)

Tsham-ua̍t
----------

* Radiation therapy
* Dose fractionation
* Prostate cancer

Guap-oo liân-kiat
-----------------

* Conventional versus hypofractionated high-dose intensity-modulated radiotherapy for prostate cancer: 5-year outcomes of the randomised, non-inferiority, phase 3 CHHiP trial (Eng-gí)
***Pak-hái Sió Eng-hiông*** (hàn-jī: 北海小英雄) sī 1 chhut 1970 nî-tāi ê bàng-gah iáⁿ-chi̍p. Ji̍t-pún ê Zuiyô (瑞鷹) Khì-gia̍p Kong-si kah Tek-kok ê Taurus Film ha̍p-chok chhut-phín. Kò͘-sū chham-khó Sverige chok-ka Runer Jonsson ê goân-tù *Vicke Viking* (1963). Ji̍t-bûn phìⁿ-miâ hō *小さなバイキングビッケ* ("Sió Viking Bikke"), Tek-gí miâ hō *Wickie*; Tâi-oân hoan-e̍k chò 北海小英雄.

Hòng-sàng
---------

Chit chhut tī 1974 nî 1-goe̍h tāi-seng tī Tek-kok kong-kiōng tiān-sī-tâi ZDF hòng-sàng; 4-goe̍h tī Ji̍t-pún Huzi Tiān-sī-tâi hòng-sàng. Lóng-chóng 77 a̍h-sī 78 chi̍p, 1 chi̍p 25 hun-cheng. Kî-thaⁿ ê Europa kok-ka (Italia, Kē-tē-kok, Liân-ha̍p Ông-kok) mā ū chò. Tâi-oân tī 1978 nî 5-goe̍h 16 ji̍t khai-sí tī Tâi-sī poaⁿ, kàu-kah 8-goe̍h 8 ji̍t soah. Bat tī 1982 nî 1-goe̍h 27 ji̍t, 1990 nî 5-goe̍h 25 ji̍t têng-poh. 2004 nî 8-goe̍h tī Tong-sim Iù-iù-tâi koh-chài têng poaⁿ--1-piàn (pō·-hūn jîn-bu̍t ū hō sin miâ, mā têng phoè-im).

Kò͘-sū
------

Kò͘-sū ê chú-kak Sió-ui (小威) hām 1 tīn Viking-lâng tòa tī Pak Europa ê Pò͘-lân-chhoan (布蘭村, Flake). Sió-ui chit ê cha-po͘ gín-á bô chhiūⁿ in a-pa Halva Thâu-bo̍k sī 1 ê piau-chún ê Viking ióng-sū. I tian-tò khah gâu chiam-tùi tú--tio̍h ê būn-tê seng siūⁿ thàu-thiat chiah lo̍h-chhiú chìn-hêng. Halva bē-tàng liáu-kái i ê kiáⁿ ê choh-hoat, sui-jiân kóng kiàn-pái to-sī Sió-ui sêng-kong pang-chān in ta̍k-ê tō· kòe lân-koan.

* Kha-siàu: Sió-ui (Wickie), O͘-liông (Halvar), Ylva, Ylvi, Gilby, Tjure, Snorre, Urobe, Gorm, Ulme, Faxe

Chè-chok
--------

Ji̍t-pún pán:

* Tō-ián: Hirosi Saito, Noboru Isiguro, Kiyosi Harada.
* Ōe-tô͘: Siniti Tuzi.
* Kò·-sū: Yuzi Husano, Hirosi Kaneko, Akira Saiga, Takesi Hidaka, Tikao Katui.

Tâi-oân pán:

* Chú-tê-koa tē-1-pān: sû Tēng Tìn-siong (鄧鎮湘), khek: Ong Se̍k-choân (汪石泉)
* Chú-tê-koa tē-2-pān: sû/khek: Tiuⁿ Bín-siâng (張敏祥)

Gōa-pō͘ liân-kiat
-----------------

* Little Gems - Vicky the Viking - Eng-bûn-pán ê kài-siāu, ū chin chē tiuⁿ tô͘.
* Ji̍t-bûn koaⁿ-hong chām
* Tâi-oân pán ê chú-tê-koa Archived 2004-10-23 at the Wayback Machine.
**Tuā hun-kuah ko tsè-liōng tiâu-kiông hòng-siā tī-liâu** (Hypofractionated high-dose intensity-modulated radiotherapy) tse-sī tiâu-kiông hong-sia tī-liâu ê tsi̍t-tsióng si̍t-giām hîng-sik, kî-tiong khah-kuân ê X siā-suànn tsè-liōng iōng-teh khah-tsió ê hun-tshù (liâu-tîng), kiò-tsò Tuā hun-kuah hòng-siā tī-liâu. Sui-bóng ta̍k-pái hun-tshù ê tsè-liōng ko-î piau-tsún tī-liâu; m̄-ku tsóng tsè-liōng khah-ke. Ǹg-bāng Tuā hun-kuah ê hong-sik kāng-khuán ū-hāu; m̄-ku ín-khí ê to̍k-sìng ē khah-sè.

Liap-hōo-suànn gâm
------------------

2011-nî tsìn-hîng tsi̍t-hāng tsiam-tuì liap-hōo-suànn (prostate) gâm ê tshì-giām. 2016-nî, HYPRO gián-kiù pò-kò teh 820 miâ tang-tiong huî-hiám kûn hi̍k-tsiá ko hong-hiám liap-hōo-suànn gâm ê huān-tsiá tang-tiong pí-kàu piau-tsún hun-kuah (39 pái 2 Gy hun-kuah, liân-suà 8 tsiu) hâm tuā hun-kuah (19 pái 3.4 Gy hun-kuah, liân-suà 6.5 tsiu) ê kiat-kó.

Tsù-kái
-------

1. 1 2 3  "A trial comparing different ways of giving radiotherapy for prostate cancer (CHHIP)". 2015-03-17.  (Eng-gí)
2. ↑  UKCRN Database:Conventional or Hypofractionated High Dose Intensity Modulated Radiotherapy for Prostate Cancer Archived September 27, 2007, at the Wayback Machine. (Eng-gí)
3. ↑  Toxicities May Affect Readiness of Hypofractionation in Prostate Cancer. March 2016 (Eng-gí)

Tsham-ua̍t
----------

* Radiation therapy
* Dose fractionation
* Prostate cancer
* Colombia Hái-kun

Guap-oo liân-kiat
-----------------

* Conventional versus hypofractionated high-dose intensity-modulated radiotherapy for prostate cancer: 5-year outcomes of the randomised, non-inferiority, phase 3 CHHiP trial (Eng-gí)
Pin-nn̂g Se-si
**Pin-nn̂g Se-si** sī Tâi-oân tī lō·-piⁿ táⁿ-á he̍k-chiá tiàn-bīn bē pin-nn̂g ê siàu-liân cha-bó·. In-ūi Pin-nn̂g sán-gia̍p kēng-cheng ke̍k-lia̍t, thâu-ke iau-kiû kò· tàⁿ-á ê siàu-lú chhēng-chhah ài iáⁿ-ba̍k, tōa-táⁿ, chiah ē-tit-thang chio seng-lí, só·-í āu--lâi hō-miâ chò "Se-si". Pin-nn̂g Se-si sī Tâi-oân pîn-nn̂g bûn-hòa ê 1 ê siā-hōe hiān-siōng.

1990 nî-tāi chìn-chêng, Tâi-oân ê pin-nn̂g-tàⁿ khah chē sī ū nî-hòe ê cha-bó·-lâng teh kò·--ê. Pin-nn̂g sán-gia̍p khai-sí kiâⁿ khì-gia̍p-hòa ê keng-gêng hong-sek. Ū lâng khai-sí chhiàⁿ siàu-liân cha-bó· kò· tàⁿ. Kéng-khì bái ê sî-chūn, pin-nn̂g sán-gia̍p khip-siu chin chē lâng tâu-ji̍p. In-ūi kēng-cheng ke̍k-lia̍t, Pin-nn̂g Se-si ê chhēng-chhah, hêng-ûi ná lâi ná tōa-táⁿ. Pin-nn̂g-tàⁿ ê siat-kè oân-ná khai-sí ū piàn-hòa, it-poaⁿ ū an siám-siám-sih-sih ê nî-óng-teng, tàⁿ-á thâu-chêng chhāi 1 tè thàu-bêng ê po-lê hong-piān lâng-kheh khoàⁿ ū chin.

Pin-nn̂g Se-si ê lâng-kheh chú-iàu sī chò-kang-á lâng, te̍k-pia̍t sī sái tn̂g lō· ê tho·-lá-khuh (hòe-chhia) su-ki. Pō· pin-nn̂g ū thê-sin ê chok-iōng. Kēng-cheng siāng ke̍k-lia̍t ê só·-chāi tī ko-sok kong-lō· kau-liû-tō hù-kīn. Pin-nn̂g-tàⁿ tû-liáu bē pin-nn̂g í-gōa, mā bē hun, lài-tah, chhia-phiò, chhái-koàn. Kéng-chhat ū sî ē pài-thok Pin-nn̂g Se-si tàu chù-ì in beh ti̍h ê hiâm-hoān.

Pin-nn̂g Se-si oân-ná sī chò-kang-á pōe-kéng. Ū lâng chho·-tiong tha̍k bô pit-gia̍p tō khì chia̍h thâu-lō·. Kéng-khì bái ê nî-chūn, ū-ê sī chhù--lìn chú-iàu ê keng-chè lâi-goân. In-ūi nî-hòe, ha̍k-le̍k lóng bô-kàu chu-keh, thâu-lō· ê soán-te̍k khah chió. Chhin-chhiūⁿ it-poaⁿ ê piān-lī-tiàm iau-kiû ū ko-tiong í-siōng ê thêng-tō·. Pin-nn̂g-tàⁿ ê siu-ji̍p pí-kàu-te̍k mā ū khah hó--tām-po̍h-á.

Pin-nn̂g Se-si hām pin-nn̂g pún-sin kāng-khoán ū cheng-gī. Mûi-thé ê pò-tō khah chē sī hù-bīn--ê, tì-tio̍h Pin-nn̂g Se-si hām kì-chiá ê koan-hē bô hó. Siā-hōe khai-sí ū siaⁿ-im iau-kiû koán-lí Pin-nn̂g Se-si ê chhēng-chhah. Chu Li̍p-lûn chú-chhî ê Thô-hn̂g koān-chèng-hú tī 2002 nî 9-goe̍h 17 hoat-piáu "3 Put" chèng-chhek, iau-kiû Pin-nn̂g Se-si mài hiàn heng-khám, pak-tó· kah kha-chhng 3 ê pō·-ūi. Chit ê kui-tēng ín-khí siā-hōe tōa gī-lūn. Keh-tńg-ji̍t sûi ū chi̍t-kóa-á cha-bó· thoân-thé khòng-gī. In jīn-ûi kóng, che sī 1 khoán kai-kip khî-sī. Pêⁿ-pêⁿ saⁿ chhēng chió, kok-chè *model* hō· lâng chún-chò ko-sióng, ah ē-kai-chân cha-bó· gín-á chhēng chió tō pìⁿ kē-lō·, tì-tio̍h éng-hióng in thàn-chia̍h ê 1 ê pō·-sò·, mā chó·-tòng in tián-sī ka-kī sin-khu ê chū-iû. "3 put" āu--lâi kái chò "put hông-gāi kau-thong, put ûi-hoán lô-kang siong-koan ê hoat-lēng, put kòe-hūn pō-lō·". 

Siâng-sî oân-ná ū kî-thaⁿ ê cha-bó· thoân-thé hoat-piáu bô siâng ê khoàⁿ-hoat. Lē-hiong Ki-kim-hōe jīn-ûi Pin-nn̂g Se-si ê khang-khòe pún-chit-siōng sī 1 khoán keng-chè kiam sèng ê pak-siah. Pin-nn̂g Se-si tùi ka-kī ê sin-khu si̍t-chāi bô siáⁿ chū-chú-sèng; chu-pún chú-gī, hū-koân thé-chè kā cha-bó·-lâng bu̍t-hòa.

Chham-khó chu-liāu
------------------

* 何春蕤 Tang-kiaⁿ Káng-chō
* Lē-hiong Tiān-chú-pò

Siong-koan ê bûn-chiuⁿ
----------------------

* Tiān-chú-khîm hoe-chhia
**Ē-mn̂g Tāi-ha̍k** (廈門大學, Ē-mn̂g-oē: **Ē-mn̂g Toā-o̍h**), kán-chheng "Hā-tāi" (廈大), Tiong-kok Kàu-io̍k-pō͘ ti̍t-sio̍k (直屬) ê tiōng-tiám chong-ha̍p-sèng tāi-ha̍k.

Le̍k-sú
-------

Ē-mn̂g Tāi-ha̍k sī ài-kok Hôa-kiâu Tân Kah-kiⁿ sian-siⁿ tī 1921 nî pān--ê, sī Tiong-kok kūn-tāi-sú siōng tē-it keng Hôa-kiâu pān--ê tāi-ha̍k. Bo̍k-chiân Ē-mn̂g Tāi-ha̍k mā-sī Tiong-kok chiòng keng-chè te̍k-khu tang-tiong, to̍k-to̍k chi̍t-keng sio̍k-î Kàu-io̍k-pō͘ ti̍t-chiap kóan-lí ê chong-ha̍p-sèng tāi-ha̍k, siâng-sî, iū koh sī kok-ka "211 kang-thêng" kah "985 kang-thêng" tiōng-tiám kiàn-siat ê tē-it phoe ko chúi-pîⁿ ê tāi-ha̍k chit-it.

Ē-mn̂g Tāi-ha̍k sian-āu chhiâⁿ-iúⁿ liáu 12 bān gōa pún-kho-seng kah sek-sū-seng (chia̍t-chí 2004 nî). Che í-gōa, bat tiàm Ē-mn̂g Tāi-ha̍k ha̍p-si̍p kòe, kang-chok kòe ê Tiong-kok lióng-īⁿ (Tiong-kok Kho-ha̍k-īⁿ, Tiong-kok Kang-thêng-īⁿ) ê īⁿ-sū chhiau-kè 50 lâng.

Hāu-hn̂g ê khôan-kéng
---------------------

Ē-mn̂g Tāi-ha̍k hāu-hn̂g pun-chòe "pún-pō͘, Chiang-chiu hāu-khu, Chi̍p-bí hāu-khu" saⁿ pō͘-hūn. Pún-pō͘ tiàm tī Ē-mn̂g-tó sai-lâm-pō͘ ê hái-piⁿ-á, chiàm-tē beh kàu 2500 bó͘. Chiang-chiu hāu-khu tiàm-leh Ē-mn̂g-tó tùi-bīn ê tāi-lio̍k, iā-to̍h-sī Liông-hái-chhī ê Káng-bé-tìn (港尾鎮), kah Ē-mn̂g-tó keh-hái-sio-khòaⁿ, Chiang-chiu hāu-khu chiàm-tōe bīn-chek 2568 bó͘. Chi̍p-bí hāu-khu tòa leh Ē-mn̂g Chi̍p-bí bûn-kàu-khu, chiàm-tōe bīn-chek 3000 bó͘. Saⁿ-ê hāu-khu chôan-pō͘ óa-soaⁿ khò-hái, lóng tiàm leh kong-kéng iu-bí iū-koh tiām-chēng ê só͘-chāi, hāu-hn̂g ê kiàn-tiok hong-keh thàu-té ūn-iōng "Kah-kiⁿ hong-keh" (chham-khó Tân Kah-kiⁿ kah Chi̍p-bí-khu). 

Ē-mn̂g Tāi-ha̍k Tô͘-su-kóan lóng-chóng ū chông-su 310 bān chheh, ha̍k-hāu gī-khì siat-pī chóng kè-ta̍t ta̍t-kàu 5 ek kho͘ (Jîn-bîn-pè). Ē-mn̂g Tāi-ha̍k hāu-hn̂g ko-sok sìn-sit bāng-lō͘ kiàn-siat, bô-lūn kui-bô͘ a̍h-sī tòng-chhù, lóng tī kok-lāi pâi thâu-chêng, taⁿ sī CERNET2 chú-iàu liân-chip-tiàm chit-it.

Ki-kò͘
------

Ē-mn̂g Tāi-ha̍k chit-chūn ū 1 ê gián-kiù-seng ha̍k-īⁿ kah 18 ê kî-thaⁿ ha̍k-īⁿ, lóng-chóng 43-ê hē kah 1 tōa phoe ê kho-gián ki-kò͘. Hiān-chú-sî, Ē-mn̂g Tāi-ha̍k í-keng sī 1 só͘ chong-ha̍p sèng-chit ê tāi-ha̍k, lūi-pia̍t pau-koah: jîn-bûn kho-ha̍k, siā-hōe kho-ha̍k, chū-jiân kho-ha̍k, kang-thêng kah ki-su̍t kho-ha̍k, kóan-lí kho-ha̍k, gē-su̍t kàu-io̍k kho-ha̍k, i-ha̍k kho-ha̍k téng-téng, kho-lūi si̍t-chāi chiâⁿ chiâu-chn̂g (chiâu-chôan).

Ē-mn̂g Tāi-ha̍k lāi-té ê gián-kiù-īⁿ, tiong-sim, só͘, sek, lóng-chóng ū 80-ê, kî-tiong kok-ka tiōng-tiám si̍t-giām-sek 1 keng, kok-ka choan-gia̍p si̍t-giām-sek 1 keng, Kàu-io̍k-pō͘ tiōng-tiám si̍t-giām-sek 3 keng, Hok-kiàn-séng tiōng-tiám si̍t-gia̍p-sek 1 keng, Hok-kiàn-séng kang-thêng ki-su̍t giám-kiù tiong-sim 1 chō, Hok-kiàn-séng giám-kiù tiong-sim 1 chō, Kok-ka bûn-kho tiōng-tiám gián-kiù ki-tē 5 ê.

Gōa-pō͘ liân-kiat
-----------------

* Ē-mn̂g Tāi-ha̍k
* Ē-mn̂g Tāi-ha̍k Tô͘-su-kóan

|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* WorldCat Identities
* VIAF: 132144327
* LCCN: n80131228
* ISNI: 0000 0001 2264 7233
* GND: 133236-3
* NLA: 36602112
* NDL: 00707195
* CiNii: DA05504362

 |

 |
Pak-táu-chhit-chheⁿ
**Pak-táu-chhit-chheⁿ** (北斗七星) sī Toā-hîm-chō siōng kng ê 7 lia̍p hêng-chheⁿ cho͘-sêng ê chi̍t ê toā seng-kûn, in khòaⁿ khí-lâi ū kiōng-tông ê ūn-tōng hong-hiòng.

Sūn Pak-táu-chhit-chheⁿ ê α UMa kap β UMa, khan tùi thian-pak-pe̍k khì, ē-tàng chhoē tio̍h α UMi (kin-á-ji̍t ê pak-ke̍k-chheⁿ).

Pak-táu-chhit-chheⁿ
-------------------

| Hàn-jī | Pe̍h-ōe-jī | Eng-gí | Bayer **chheⁿ-miâ** | sī-seng-téng | Kī-lî (kng-nî) |
| --- | --- | --- | --- | --- | --- |
| 天樞 | Thian-chhu | Dubhe | α UMa | 1.79 | 124 |
| 天璇 | Thian-soân | Merak | β UMa | 2.34 | 79 |
| 天璣 | Thian-ki | Phecda | γ UMa | 2.41 | 84 |
| 天權 | Thian-koân | Megrez | δ UMa | 3.32 | 81 |
| 玉衡 | Gio̍k-hêng | Alioth | ε UMa | 1.76 | 81 |
| 開陽 | Khai-iông | Mizar | ζ UMa | 2.23 | 78 |
| 瑤光 | Iâu-kong | Alkaid | η UMa | 1.85 | 101 |

Chham-khó Bûn-hiàn
------------------

1. ↑  Tsai, An-Li (2023-12-10). "金字塔山 天頂 ê 北斗星". *逐工一幅天文圖*.
Android tī 2014 nî ê piau-chìAndroid 13 ê Eng-bûn toh-bīn
**Android** mā hò-chò **An-tok** (安卓) sī chi̍t-ê ki-î Linux hu̍t-sim ê hêng-tōng chok-gia̍p hē-thóng, iû Google sêng-li̍p ê Khai-hòng Chhiú-ki Liân-bêng kè-sio̍k léng-tō kap khai-hoat, chú-iàu sī siat-kè lâi ūn-hêng tī chhiok-khòng êng-bō͘ ê hêng-tōng chong-tì, chhiūⁿ tì-hūi-hêng chhiú-ki kap pêng-pán tiān-náu.

Android siāng-chá sī iû Andy Rubin téng-lâng khai-hoat chè-chok, siāng-chá khai-hoat chit-ê hē-thóng ê bo̍k-tek sī beh chhòng-kiàn chi̍t-ê sò͘-ūi siōng-ki ê sian-chìn chhau-chok hē-thóng. M̄-kò āu-lâi hoat-hiān chhī-tiûⁿ su-kiû bô-kàu tōa, koh ka-siāng tì-hūi-hêng chhiú-ki chhī-tiûⁿ khoài-sok sêng-tióng, chū-án-ne Android pī kái-chō chò chi̍t-khoán bīn-hiàng tì-hūi-hêng chhiú-ki ê chok-gia̍p hē-thóng. Android tī 2005 nî 7 goe̍h 11 hō pī Bí-kok kho-ki khì-gia̍p Google siu-kò͘. 2007 nî 11 goe̍h, Google kap 84-keng ngē-thé chè-chō-siong, nńg-thé khai-hoat-siong kap tiān-náu êng-ūn-siong sêng-li̍p Khai-hòng Chhiú-ki Liân-bêng lâi kiōng-tông gián-hoat kái-liông Android. Lo̍h-bóe, Google iōng Apache bián-hùi khai-hòng goân-sí-bé hí-khó-chèng ê siū-koân hong-sek, hoat-pò͘ Android ê goân-sí-bé, hō͘ seng-sán-siong thui-chhut tah-chài Android ê tì-hūi-hêng chhiú-ki. Android āu-lâi koh ta̍uh-ta̍uh thok-tián kàu pêng-pán tiān-náu kap kî-thaⁿ léng-he̍k.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * hián
* lūn
* pian
Google bián-huì hām khui-guân nńg-kiānn |
| --- |
|  |
| Software | 

|  |  |
| --- | --- |
| Applications | 
* Chromium
* OpenRefine
* Tesseract

 |
|  |
| Programming languages | 
* Carbon
* Dart
* Go
* Sawzall

 |
|  |
| Frameworks anddevelopment tools | 
* AMP
* Angular
* AngularJS
* Beam
* Bazel
* Blockly
* Closure Tools
* Cpplint
* FlatBuffers
* Flutter
* Gears
* Gerrit
* Guava
* gRPC
* Gson
* Guetzli
* Guice
* gVisor
* Kubernetes
* LevelDB
* libvpx
* NaCl
* OR-Tools
* Polymer
* Protocol Buffers
* TensorFlow

 |
|  |
| Operating systems | 
* Android OS
* Chromium OS
* Fuchsia
* gLinux
* Goobuntu

 |

 |
|  |
| Related | 
* Code-in
* Google LLC v. Oracle America, Inc.
* Open Source Security Foundation
* Summer of Code

 |

 |
**Tiong-hôa Bîn-kok Chóng-thóng-hú** (Hàn-jī: **中華民國總統府**) sī Tiong-hôa Bîn-kok chóng-thóng ê bō͘-liâu ki-koan, hū-chek chhú-lí kap chóng-thóng, hù-chóng-thóng ū koan-hē ê hêng-chèng sū-bū.

Le̍k-sú
-------

### Hiàn-chèng sî-kî (1948–)

Tiong-hôa Bîn-kok Chóng-thóng-hú ê chiân-sin ē-ēng-tit tui-sò͘ kàu 1912 nî 

### Tiong-hôa Bîn-kok Kun-chèng-hú (1917–1925)  → Kok-bîn Chèng-hú (1925–1948)

### Hiàn-chèng sî-kî (1948–)

* Lâm-kiaⁿ Chóng-thóng-húLâm-kiaⁿ Chóng-thóng-hú
* Hiān-chú-sî ê Tiong-hôa Bîn-kok Chóng-thóng-húHiān-chú-sî ê Tiong-hôa Bîn-kok Chóng-thóng-hú

Pān-kong Thiaⁿ-sià
------------------

Tiong-hôa Bîn-kok Chóng-thóng-hú tú sêng-li̍p ê sî-chūn, pān-kong ê só͘-chāi sī Lâm-kiaⁿ Chóng-thóng-hú.

1949 nî 12--goe̍h, Tiong-hôa Bîn-kok chèng-khoân tī Tē-jī-chhù Kok-Kiōng Lāi-chiàn tiong chiàn-pāi, tùi Tiong-kok Tāi-lio̍k cháu-lō͘ khì kàu Tâi-pak. Chóng-thóng-hú poaⁿ ji̍p-khì goân Tâi-oân Chóng-tok-hú (原臺灣總督府) lāi-té, kap Tiong-hôa Bîn-kok Hêng-chèng-īⁿ kiōng-iōng chi̍t keng kiàn-tio̍k lâi pān-kong. 1957 nî, Hêng-chèng-īⁿ poaⁿ khì goân Tâi-pak Chhī-ia̍h-sò͘ (原臺北市役所), Chóng-thóng-hú to̍k-li̍p sú-iōng Chóng-tok-hú thiaⁿ-sià, it-ti̍t kàu-taⁿ.

Chham-khó bûn-hiàn
------------------

<reference/>